
Članak 1: Nagradni natječaj priređuje i organizira M SAN Grupa d.o.o., društvo s ograničenom odgovornošću za proizvodnju računala, trgovinu i uvoz-izvoz, OIB: 34695138237, adresa: Dugoselska ulica 5, 10372 Rugvica (Općina Rugvica), u daljnjem tekstu: Organizator.
Članak 2: Trajanje natječaja
1. Nagradni natječaj „MS ENERGY Jarun” održava se 13. rujna 2025. tijekom programa „Kviz o sigurnosti vožnje” u 12:10 sati.
2. Natječaj započinje objavom Organizatora o početku natječaja na dan održavanja.
3. Organizator zadržava pravo, iz opravdanih razloga (osobito zbog promjena rasporeda konferencije, tehničkih poteškoća ili više sile), promijeniti, privremeno obustaviti ili produljiti početak i trajanje kviza i natječaja. O svakoj promjeni Organizator će pravodobno obavijestiti sudionike na isti način na koji je natječaj oglašen.
Članak 3: Kriteriji sudjelovanja:
Odgovori na upitnik (link) s unosom osobnih podataka koji su zatraženi.
Organizator nagrađuje najbrže i najtočnije sudionike koji su odgovorili na pitanja iz upitnika te ispunili sve uvjete sudjelovanja. Ime i prezime dobitnika/ce bit će objavljeni na MS ENERGY društvenim mrežama i uživo na događaju na Jarunu, košarkaško igralište – Malo jezero. 
Članak 4: Suglasnosti i odgovornosti
Svi sudionici nagradnog natječaja svojim sudjelovanjem u nagradnom natječaju očituju svoju suglasnost na objavu imena i prezimena na društvenim mrežama organizatora. Sve materijale (fotografije) i osobne podatke koje objavljuju ili šalju sudionici u svrhu sudjelovanja u nagradnom natječaju, sudionici dostavljaju svojevoljno. M SAN Grupa ne preuzima odgovornost za događanja na profilima/stranicama i ostalim segmentima društvenih mreža sudionika nagradnog natječaja.
Članak 5: Pravo sudjelovanja
Pravo sudjelovanja u nagradnom natječaju imaju svi sudionici događaj u živo na Jarunu, stariji od 18 godina. U nagradnom natječaju ne mogu sudjelovati osobe koji nisu sudionici događaja „u živo“. 
U nagradnom natječaju ne smiju sudjelovati zaposlenici, vlasnici i članovi uprave M SAN Grupe d.o.o., niti zaposlenici i predstavnici poduzeća uključenih u pripremu ili provedbu natječaja, kao ni njihovi srodnici. 
Članak 6: Odabir dobitnika
Kriterij odabira je brzina i točnost odgovora. Pregled prijavljenih materijala za nagradni natječaj te ispunjenje kriterija i odabir dobitnika nagrade, obavlja komisija M SAN Grupe koja se sastoji od 3 člana. Odluka komisije je konačna, a žalba protiv odluke nije dozvoljena.
Članak 7: Nagradni fond
1. VIVAX blender BL-800X + univerzalna torbica MS Energy
1. BLUETOOTH ZVUČNIK BS-261 + univerzalna torbica MS Energy
1. VIVAX SMART WATCH LIFE PRO 2 – ORANGE + univerzalna torbica MS Energy 
 Nagradu nije moguće mijenjati za novac i nije prenosiva.
Članak 8: Objava dobitnika
Po završetku nagradnog natječaja, predstavnici M SAN Grupe će objaviti dobitnika tijekom događaja u živo na Jarunu – 13.9.2025. godine.
Prilikom preuzimanja nagrade, dobitniku će biti izdana potvrda/račun koja vrijedi kao dokaz o preuzimanju proizvoda i omogućuje ostvarivanje prava iz jamstvenog roka, jednako kao i kod standardne kupnje proizvoda.
Članak 9: Diskvalifikacije sudionika
1. Poslane prijave nisu u skladu s definiranim kriterijima sudjelovanja u natječaju;
2. Sudionik/ca ispunjava upitnik pod aliasom 
3. Sudionik/ca predaje upitnik van ograničenog vremena
4. Sudionik/ca ne dostave potpune osobne podatke i adresu nakon kontaktiranja od strane Organizatora, a radi dodjeljivanja nagrade, u roku 30 dana.
Članak 10: Odricanje odgovornosti
Nagradni natječaj može se poništiti u slučaju da nastupe okolnosti za koje Organizator nije odgovoran, odnosno koje nije mogao spriječiti, otkloniti ili izbjeći. U navedenom slučaju Organizator se oslobađa svake odgovornosti. Izvođač ne preuzima nikakvu odgovornost za: a) (ne)pravilan rad platforme za upitnik b) (ne)djelovanje ili loš signal wi-fi mreže c) bilo kakve posljedice koje bi sudionici mogli pretrpjeti zbog sudjelovanja u nagradnom izvlačenju d) bilo kakve posljedice korištenja nagrada
Članak 11: Nadopune Pravila natječaja
Izvođač zadržava pravo promjene ovih Pravila, o čemu će sve sudionike pravovremeno obavijestiti.
Članak 12: Zaštita osobnih podataka
Sudionici u nagradnom natječaju sudjelovanjem očituju svoje prihvaćanje ovih Pravila te bez daljnjeg pitanja i odobrenja ovlašćuju Organizatora da prikuplja i obrađuje navedene osobne podatke u svrhu provođenja nagradnog natječaja. Voditelj obrade osobnih podataka je M SAN Grupa d.o.o., društvo s ograničenom odgovornošću za proizvodnju računala, trgovinu i uvoz-izvoz, OIB: 34695138237.
Pravna osnova za obradu osobnih podataka proizlazi iz privole koju nam sudionici daju prijavom na nagradni natječaj. Sudionik može u bilo kojem trenutku povući svoju privolu za obradu osobnih podataka dopisom na adresu Organizatora. Protekom roka od 30 dana od objave dobitnika, imena drugih sudionika bit će obrisana te će ih voditelj obrade na temelju legitimnog interesa koristiti u svrhu obavještavanja o ponudama, akcijama, drugim nagradnim natječajima ili zanimljivim sadržajima koje dobitnik kao ispitanik može očekivati s obzirom na sudjelovanje i dobitak u ovom nagradnom natječaju. U svakom trenutku možete prigovoriti potonjoj obradi.
Organizator će poduzeti sve razumne i potrebne mjere da bi osigurao da se osobni podaci sudionika u nagradnom natječaju obrađuju i koriste na siguran način i u suglasnosti s primjenjivim zakonodavstvom.
Pristup osobnim podacima imaju i zaposlenici voditelja obrade M SAN Grupe. Uz navedeno, pristup osobnim podacima mogu imati konzultanti koji pomažu IT podršci prilikom održavanja sustava i koji pomažu u obradi osobnih podataka putem tih sustava. Ovlaštene treće strane možda će trebati pristupiti ili pohraniti osobne podatke ako to zahtijevaju ili dopuštaju obvezujući propisi (npr. državna tijela, sudovi, vanjski savjetnici i druge treće osobe koje se smatraju javnim tijelima).
Podaci sudionika prikupljeni u svrhu provođenja i realizacije ovog nagradnog natječaja obrisat će se protekom 2 mjeseca od završetka iste. Ukoliko je pokrenut sudski, upravni ili izvansudski postupak, osobni se podaci mogu pohraniti do kraja takvog postupka, uključujući i moguće razdoblje za izjavljivanje pravnih lijekova.
Sudionici nagradnog natječaja smatraju se ispitanicima u smislu Opće uredbe o zaštiti podataka. Sudionik nagradnog natječaja ima sva prava utvrđena Općom uredbom o zaštiti podataka: Pravo na pristup, Pravo dobiti kopiju osobnih podataka koji se obrađuju, Pravo na ispravak, Pravo na brisanje ("pravo na zaborav"), Pravo na ograničenje obrade, Pravo na prigovor, Pravo na prenosivost podataka. Ukoliko želite saznati više ili želite koristiti jedan ili više od gore navedenih prava, slobodno kontaktirajte M SAN Grupa putem e-maila: ili na adresu Buzinski prilaz 15, 10010 Zagreb. Ukoliko smatrate da se vaša prava krše imate pravo podnijeti pritužbu Agenciji za zaštitu osobnih podataka.

